Tomašas Makovskis

Tomašas Makovskis (, 1575 m. – 1630 m.) – lenkų-lietuvių raižytojas, kartografas. Prisidėjo prie 1613 m. LDK žemėlapio išleidimo.

 Biografija 

Manoma, mokėsi Gdanske.

1600-1611 m. tarnavo pas Mikalojų Radvilą Našlaitėlį Nesvyžiuje.

Vario raižiniais iliustravo:
 Mikalojaus Radvilos Našlaitėlio knygą Kelionė į Jeruzalę ( 1601 m.;
 Kristupo Manvydo Dorohostaiskio Hipika (, Krokuva, 1603 m., kurią 2008 m. lietuviškai išleido leidykla Saulės delta;
 Nesvyžiaus jėzuitų kolegijos studentų brolių J., Z. ir M. Skorulskių panegiriką Mikalojui Kristupui Radvilai (1604 m.), eilėraščių rinkinį Panegirika (, 1604 m.);
 religinę Knygelę apie šventuosius angelus (, 1609 m.);
 J. Bildziukevičiaus emblemų knygą Šventojo Tėvynės globėjo Kazimiero dorybių ženklas (, 1610 m.);
 G. L. Borasto Panegirika Zigmantui III (, 1611 m.).

Sukūrė batalinio žanro kompozicijų: 
 raižinių ciklą, vaizduojantį Kuoknesės apgultį ir mūšį su švedais (1601 m.);
 3 raižinius Maskvos karo temomis (Etmonas S. Žolkievskis pristato belaisvius 1611 seime, pagal Tommaso Dolabella piešinį Caras Vosylius Šuiskis prieš 1611 Seimą, Maskvos miesto planą – visi 1611 m.).

Išraižė Radvilų pilių ir Vilniaus, Kauno, Trakų, Biržų, Klecko, Nesvyžiaus, Olykos (Voluinės sritis), Gardino dokumentiškai tikslių miesto panoramų (1600–1609 m.).

Manoma, kad jis su kartografu ir piešėju M. Strubiču 1613 m. nupiešė ir išraižė Mikalojaus Radvilos Našlaitėlio užsakytą Lietuvos žemėlapį (Radvilos Našlaitėlio žemėlapis, Amsterdamas, saugo Upsalos muziejus). Manoma, kad žemėlapio tekstas, pasirašytas inicialais T. M., taip pat parašytas Makovskio.

Kūrybai būdingi vėlyvojo renesanso, manierizmo bruožai, barokinės detalės, preciziškas piešinys, siekis išgauti kelių planų vaizdą, tiksliai ir smulkiai vaizduojamas gamtovaizdis, architektūra.

 Šaltiniai 

 Jakubowski J. Tomasz Makowski, sztycharz i kartograf nieswiecki. Warszawa, 1923.
 Alexandrowicz S. Rozwoj kartografii Wielkiego Ksiestwa Litewskiego od XV do polowy XVIII w. Poznan, 1989.

Kategorija:Lietuvos dailininkai
Kategorija:Lietuvos geografai
Kategorija:Lietuvos kartografai
Kategorija:Lietuvos raižytojai